Aziz Ouhadi

Aziz Ouhadi (født 1984) er en marokkansk friidrettsutøver, som konkurrerer i sprint. Hans personlige rekord på 100 meter er 10,09, som også er marokkansk rekord. 

 Karriere 
Ouhadi vant sitt første marokkanske mesterskap i 2005.GBR Athletics – Maroccan championships, besøkt 11. april 2012.

Han deltok i sitt første VM i 2009, i VM i friidrett 2009 i Berlin. Han løp 100 meter på 10,40, men dette holdt ikke til å gå videre fra innledningsheatene.IAAF - Timetable - 100 Metres , besøkt 11. april 2012. Senere på året, i oktober, vant han sølv på 100 meter i Jeux de la Francophonie 2009, kun slått av Ben-Youssef Méité fra Elfenbenskysten.Jeux de la Francophonie 2009 - Les médaillés par édition , besøkt 11. april 2012.

I Afrikamesterskapet 2010 løp han både 100 og 200 meter. 100 meter løp han på 10,26 og kom på sjetteplass, mens på 200 meter kom han på fjerdeplass med tiden 20,59, tre hundredeler bak Simon Magakwe som tok bronsen.

Gjennom 2011 forbedret han den marokkanske rekorden tre ganger, siste gang til 10,09 i Meeting Grand Prix IAAF de Dakar.IAAF - Heidler's 75.33m the standout result in Dakar - IAAF World Challenge, besøkt 11. april 2012. Han vant 100 meter i IAAF World Challenge-stevnet i Rabat, og senere Memorial Primo Nebiolo og Josef Odložil Memorial.ESM International - Aziz Ouhadi   , besøkt 11. april 2012. Videre fikk han sølv på både 100 og 200 meter i Military World Games 2011, slått av Femi Seun Ogunode på begge distansene.IAAF - Strong showing by Kenya at the World Military Games in Rio de Janeiro, besøkt 11. april 2012.

I VM innendørs 2012 nådde han finalen på 60 meter. Her løp han på 6,72, og endte på åttendeplass. 

 Referanser 

 Eksterne lenker 


Kategori:Marokkanske sprintere
Kategori:Deltakere for Marokko under Afrikamesterskapet i friidrett 2008
Kategori:Deltakere for Marokko under VM i friidrett 2011
Kategori:Deltakere for Marokko under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Marokko under VM i friidrett 2015
Kategori:Deltakere for Marokko under Sommer-OL 2016
Kategori:Friidrettsutøvere under Sommer-OL 2016